ENTZUMENA 

Ondoren, Euskadi Irratiak Jon Maia bertsolariari egindako elkarrizketa entzungo duzue. 
Elkarrizketa behin bakarrik entzungo duzue eta bi ataletan banatuta dago. 
Orain, hiruna minutu dituzue galderak eta erantzunak irakurtzeko. 

LEHEN ATALA 

1.- Zertzat du edo nola definitzen du Jon Maiak bere burua? 

a) Soilik gauza ezagunak egitea gustatzen zaion artistatzat. 

b) Egia esan, oraindik ere ez daki zer den, ezta zer izan nahi lukeen ere. 

c) Handitan izan nahi duenak harritu egiten duen tipo bat. 

d) Zertan ari den beti dakien bertsolari bat, den modukoa izatea gustatzen zaiona. 

2.- Bertsolaritza dela-eta, zer dio Jon Maiak? 

a) Jolasa, afizioa eta azkenik bizimodua izan deia beretzat bizitzaren bi herenetan. 

b) Hogeita hamabost urtean bidelagun fidela izan duela bertsolaritza. 

c) Batzuetan alboratu behar izan duen jarduera izan dela bertsolaritza. 

d) Hamar urterekin deskubritu zuen jolasa dela, berehala bizimodu bihurtu zitzaiona. 

3.- Nola iritsi zen mundu horretara? 

a) Zumaiako bertso-eskolan zaletu zen bertsolaritzaz, Juanito Dorronsorori esker. 

b) Bertso-eskolei esker, Urretxukotik ekarritako zaletasunari bide eman ahal izan 
ziolako Zumaiakoan. 

c) Plazako bertsolariek zaletu zuten, bertsolari klasikoak eskolako kontua ziren 
bitartean. 

d) Eskola-orduetan atseginena zuen ikasgaia zelako bertsolaritza. 

4.- Zer-nolako bertsolaria da Jon Maia? 

a) Bertsoak estrategikoki prestatzen dituen bertsolaria, emozioz eta sentipenez bada 
ere. 

b) Bertsoak teknikoki lantzen dituen bertsolaria da, berezko bertsokera baitu hori. 

c) Unean uneko gaiari komeni dakiokeen trataerari erreparatzen ez diona. 

d) Bertsoetan sentipenak ezkutatzen dituena, arrazionala delako izatez. 

5.- Txapelketak direla-eta, ... 

a) bere onenak emanda dituela esan diote hainbatek, askotan gehiago merezi izan 
badu ere. 

b) uste du Ian handia eskatzen dutela, epaimahaikoei begira kantatu behar delako. 

c) Ian gehiago egin behar izan du, esaterako, igaro berri den Gipuzkoako txapelketan. 

d) errazagoa zaio jendearengana heltzea, epaimahaikoengana baino. 

Aukeratu galdera bakoitzaren erantzuna eta idatzi dagokion letra ondoko laukietan: 



BIGARREN AT ALA 

6.- Letragilea ere bada, eta ... 

a) jada hemezortzi urte daramatza letrak idazten hainbat euskal kantarirentzat. 

b) gustatu egiten zaio idazten duena kantatzea ere. 

c) Fermin Muguruzak eskatutako ehun abestiri baino gehiagori jarri die letra 
dagoeneko. 

d) miresten dituen abeslariekin Ian egiteko aukera paregabea etorri zaio letrak egitetik. 

7.- Zer dio Benito Lertxundi buruz? 

a) Itsasoari begira esan ziola Benitori zein umemokoa sentitzen zen haren ondoan. 

b) Berak idatzitako zerbait Benitok kantatzeak hunkitu egiten duela. 

c) Imajinaezina dela beretzat noizbait zerbait idaztea Benito Lertxundirentzat. 

d) Letra bat idazteagatik bizitzan egin dioten opari politenetakoa egin diola Benitok. 

8.- "Riomundo" bere liburua ... 

a) kanpotik Euskal Herrira etorritako familia baten kronika da, hainbat euskaldunen 
familien isla izan daitekeena. 

b) koreanoek eta belarrimotzek ekarritako arriskuaz konturarazteko idatzi du, asko eta 
asko haien seme-alabak baitira egun. 

c) banan-banan saltzen denez, bi urtean 7.000 ale inguru baino ez dira saldu. 

d) nork bere lurra zenbat maite duen eta ez lukeela abandonatu behar zabaltzeko 
idatzi du. 

9.- Jon Maiaren ustez, ... 

a) lehengo etorkinek ez dute oraingoek adinako meriturik, haiek bertatik zetozelako 
eta hauek, berriz, Kolonbiatik edo auskalo nondik. 

b) orain 60-70 urte ere, kanpotik hona etorrita, arrotza zitzaien mundu batean erraz 
sustraitzen ziren. 

c) diktadurapeko Euskal Herrira emigratzeak mundu arrotz bat ekartzea suposatu 
zuen euskaldunentzat. 

d) bere familiakoak bezalakoei ez zitzaien integratzeko aukera handirik eskaini. 

10.- Inmigrazioa dela-eta, ... 

a) gaur egun dauden integrazio-estrategiak egoki samarrak direla uste du Jonek. 

b) euskaldunok etorkinen integrazioa behar dugu, baita hizkuntza aldetik ere, 
gutxiengoa baikara. 

c) etorkinek berek, herriz herri, planifikatu beharko luketela beren etorrera. 

d) larria deritzo kanpotik datozenek euren umeak D ereduan matrikulatu behar 
izateari. 



